هو فقط تساؤل، ولكِ إعرابيّاً أصحّ 😌
لأ دا مش تساؤل يا أختي ، دا جدال فارغ.  لما تقولي لي : متى ستكفون عن التأويل التوراتي والبتاع دا ، فأنا مش قاعد هنا عشان أجيب من التوراة وأولفها مع الإسلام ، فضلًا ان دا اتهام لكل علماء الإسلام إنهم كانوا بيغشونا .  وبالمناسبة ، نفس نقلة القرآن اللي إنتي بتقولي أنه لا يتبعه الشك ، هم نفس نقلة السنة ، وتم نقلها بنفس الأدوات ، فيعني نرحم نفسنا شوية من الجهل أحسن لكِ وليا وللناس أجمعين. وأنا في إجابتي عن الحديث قلت مسألة مسئولية آدم عن الأكل من الشجرة أكبر بكثير من حواء ، يعني إنتي ما اخترعتيش يعني لما قلتي الكلام دا ، دا كلام قاله علماء الإسلام من قرون ، إنه آدم نبي ، وزوج ، وبالتالي مسئوليته أكبر عن الأكل من الشجرة .. إنتي بقى مش عاجبك الحديث وعاوزة ترفضيه ، فدا مش عشان عقلك ، دا عشان عاطفتك عاوزة كده ، وإنتي من بنات حواء ومش جاي معاكي بقى القصة. مع إن النبي نفسه قال : ونسي آدم فنسيت ذريته وجحد آدم فجحدت ذريته ، وما حسيتهاش منقصة ولا حاجة ..  بس نعمل ايه بقى في التفكير. حضرتك عاوزة بقى تقبلي ترفضي ، إنتي حرة. واللي بيستائل مش بيقعد يهاجم الناس ويقول متى تكفون عن التأويل التوراتي والبطيخ المخلل اللي حضرتك كاتباه دا مع احترامي لشخصك الكريم. أتمنى من حضرتك للمرة الأخيرة : عاوزة تتناقشي في حاجة تملكي أدواتها ، أو اسألي سؤال المستفهم المتعلم ، مش سؤال المستنكر الجاهل. وأنا مش هأرد على حضرتك تاني لو كررتي نفس الكلام ، لو سمحتي يعني.